ddrg/super_eurlex huggingface dataset:
A Tanács határozata

(1999. január 25.)

a nemzeti központi bankok külső könyvvizsgálóiról

(1999/70/EK)

AZ EURÓPAI UNIÓ TANÁCSA,

tekintettel a Központi Bankok Európai Rendszere és az Európai Központi Bank alapokmányáról szóló jegyzőkönyvre, és különösen annak 27. cikke (1) bekezdésére,

tekintettel az Európai Központi Bank (a továbbiakban: "EKB") 1998. november 12-i ajánlására [1],

mivel az EKB és a nemzeti központi bankok (a továbbiakban: "NKB"-k) beszámolóit független külső könyvvizsgálóknak kell ellenőrizniük, akiket az EKB Kormányzótanácsa ajánl, és a Tanács hagy jóvá;

mivel az EKB egy esetleges későbbi határozatra is figyelemmel az egyes résztvevő NKB-k által kinevezett jelenlegi külső könyvvizsgálók újbóli kinevezését ajánlotta,

A KÖVETKEZŐKÉPPEN HATÁROZOTT:

1. cikk

(1) A KPMG Réviseurs d'Entreprises s.c.-t, Antwerpen és a Deloitte Touche Tohmatsu s.c.-t, Brüsszel, mint a Banque Nationale de Belgique/Nationale Bank van België külső könyvvizsgálóit, a Tanács jóváhagyja.

(2) A KPMG Deutsche Treuhandgesellschaft AG-t és a PwC Deutsche Revision AG-t, mint a Deutsche Bundesbank külső könyvvizsgálóit, a Tanács jóváhagyja.

(3) A PricewaterhouseCoopers nemzetközi társasághoz tartozó Coopers & Lybrand-et, mint a Banco de España külső könyvvizsgálóját, a Tanács jóváhagyja.

(4) A Mazars & Guérard-t, Párizs és a Deloitte Touche Tohmatsu-Audit-ot, Neuilly, mint a Banque de France külső könyvvizsgálóit, a Tanács jóváhagyja.

(5) A PricewaterhouseCoopers-t, Dublin, mint a Central Bank of Ireland külső könyvvizsgálóját, a Tanács jóváhagyja.

(6) A Reconta Ernst and Young spa-t, Róma, mint a Banca d'Italia külső könyvvizsgálóját, a Tanács jóváhagyja.

(7) A PricewaterhouseCoopers SARL (Société à responsabilité limitée), Réviseur d'Entreprises-t, Luxembourg, mint a Banque centrale du Luxembourg külső könyvvizsgálóját, a Tanács jóváhagyja.

(8) Prof. Dr. J.A. van Manen RA (Registered Accountant) urat, aki személyes megbízás alapján működik, és a PricewaterhouseCoopers partnere, mint a De Nederlandsche Bank külső könyvvizsgálóját, a Tanács jóváhagyja.

(9) Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Gormasz és Dkfm. Leopold Wundsam urakat, akik mindannyian hivatalosan elismert könyvvizsgálók, mint az Österreichische Nationalbank külső könyvvizsgálóit, a Tanács jóváhagyja.

(10) A PricewaterhouseCoopers-Auditores e Consultores Lda.-t, mint a Banco de Portugal külső könyvvizsgálóját, a Tanács jóváhagyja.

(11) Az Arthur Andersen Oy-t, mint a Suomen Pankki külső könyvvizsgálóját, a Tanács jóváhagyja.

2. cikk

Erről a határozatról értesítik az EKB-t.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. január 25-én.

a Tanács részéről

az elnök

J. Fischer

[1] HL C 411., 1998.12.31., 11. o.

--------------------------------------------------
Hivatalos Lap C 146 , 27/05/1999 o. 0001 - 0001



A Tanács határozata (1999. május 11.) a belső piaci harmonizációs hivatal (védjegyek és formatervezési minták) fellebbezési tanácsa egy tagjának kinevezéséről (1999/C 146/01) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a közösségi védjegyről szóló, 1993. december 20-i 40/94/EK tanácsi rendeletre [1] és különösen annak 120. és 131. cikkére, tekintettel a belső piaci harmonizációs hivatal (védjegyek és formatervezési minták) igazgatási tanácsa által 1999. április 14-én beterjesztett jelölésre, A KÖVETKEZŐKÉPPEN HATÁROZOTT: 1. cikk Walter Peeters urat (született Turnhoutban, Belgiumban, 1944. július 14-én) ötéves időszakra a belső piaci harmonizációs hivatal (védjegyek és formatervezési minták) fellebbezési tanácsának tagjává nevezi ki. 2. cikk Az 1. cikkben említett ötéves időszak kezdőnapját a belső piaci harmonizációs hivatal (védjegyek és formatervezési minták) igazgatótanácsa határozza meg. Kelt Brüsszelben, 1999. május 11-én. a Tanács részéről az elnök L. Schomerus [1] HL L 11., 1994.1.14., 1. o. A 3288/94/EK rendelettel (HL L 349., 1994.12.31., 83. o.) módosított rendelet. --------------------------------------------------
A Bizottság határozata

(1999. június 24.)

a Görögország által a Tanács 98/18/EK irányelve szerint bejelentett, A és B osztályba sorolt meglévő személyhajók, amelyek vonatkozásában a 6. cikk (3) bekezdésének g) pontja szerinti eltérés alkalmazható, jegyzékének közzétételéről

(az értesítés a C(1999) 1712. számú dokumentummal történt)

(EGT vonatkozású szöveg)

(1999/461/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a személyhajókra vonatkozó biztonsági szabályokról és követelményekről szóló, 1998. március 17-i 98/18/EK tanácsi irányelvre [1] és különösen annak 6. cikke (3) bekezdésének g) pontjára,

mivel Görögország bejelentette a Bizottságnál a 98/18/EK irányelv 6. cikke (3) bekezdésének g) pontja rendelkezései szerint az eltérés alkalmazásának feltételeit kielégítő A és B osztályba sorolt személyhajóinak a jegyzékét,

ELFOGADTA EZT A HATÁROZATOT:

1. cikk

A kizárólag belföldi utakon Görögország kikötői között üzemeltetett, A és B osztályba sorolt, a 98/18/EK irányelv 6. cikke (3) bekezdésének g) pontja rendelkezései szerinti eltérés alkalmazásának feltételeit kielégítő meglévő személyhajókat az e határozathoz csatolt melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1999. június 24-én.

a Bizottság részéről

Neil Kinnock

a Bizottság tagja

[1] HL L 144., 1998.5.15., 1. o.

--------------------------------------------------

MELLÉKLET

| Hajó neve | Társaság | Megkülönböztető szám- vagy betűjel | Lajstromozási kikötő | Utasbefogadó képesség | IMO azonosító szám | Hajóosztály | Gerincfektetés időpontja |

1 | Poseidon Express II | Poseidon Express II Shipping Co. | SVRX | Piraeus 10152 | 1822 | 7302885 | B | 1972.9.20. |

2 | El Greco | Minoan Lines | J4LX | Iraklio 07 | 1501 | 7725362 | A | 1972 |

3 | Lycomides | Skyros Shipping Corp. | SV4089 | Piraeus 9478 | 401 | 7311800 | B | 1972. szeptember |

4 | Sappho | Shipping Co. of Lesvos | SYTN | Mitilini 18 | 1399 | 6612403 | A | 1966 |

5 | Agios Rafael | Shipping Co. of Lesvos | SYRT | Mitilini 34 | 626 | 6817675 | A | 1968 |

6 | Alcaeos | Shipping Co. of Lesvos | SVKF | Mitilini 26 | 850 | 7014440 | A | 1970 |

7 | Ialyssos | D.A.N.E. Sea Line | SYUL | Rhodos 20 | 1238 | 6605450 | B | 1966 |

8 | Leros | D.A.N.E. Sea Line | SXIH | Piraeus 9451 | 1248 | 6813485 | B | 1967 |

--------------------------------------------------
A Tanács határozata

(1999. szeptember 13.)

a 4-MTA-nak ellenőrzési intézkedések és büntetőjogi szankciók alá vonandó új szintetikus kábítószerré nyilvánításáról

(1999/615/IB)

AZ EURÓPAI UNIÓ TANÁCSA,

tekintettel az Európai Unióról szóló szerződésre,

tekintettel az új szintetikus kábítószerekre vonatkozó információcseréről, kockázatértékelésről és ellenőrzésről szóló, 1997. június 16-i 97/396/IB együttes fellépésre [1], és különösen annak 5. cikke (1) bekezdésére,

tekintettel a Bizottság kezdeményezésére,

mivel:

(1) A 97/369/IB együttes fellépés 4. cikkének (3) bekezdése alapján a Kábítószer és a Kábítószerfüggőség Európai Megfigyelőközpontja (EMCDDA) jelentést készített a 4-MTA (P-metiltioamfetamin vagy 4-metiltioamfetamin) kockázatának értékeléséről.

(2) A 4-MTA amfetamin-származék, amely valószínűleg az akut hatások szempontjából nagyobb kockázatot jelent, mint az MDMA (3,4-metiléndioximetamfetamin), beleértve a káros hatásokat és a túladagolást. Az Európai Unióban számos halálesettel és nem halálos kimenetelű, kórházi ellátást igénylő esettel kapcsolják össze.

(3) A 4-MTA-t számos tagállamban a közegészségre veszélyesnek minősítették. Jelenleg két tagállamban áll ellenőrzés alatt.

(4) A 4-MTA erős pszichoaktív anyag, amely pillanatnyilag nem szerepel az Egyesült Nemzetek Szervezete pszichotróp anyagokról szóló, 1971. évi egyezményének egyik jegyzékében sem, komoly közegészségügyi veszélyt képvisel, a fenti egyezmény I. és II. jegyzékében szereplő anyagokhoz hasonlítható és nincsen nyilvánvaló gyógyászati értéke.

(5) Egyes tagállamokban a 4-MTA-nak más tiltott anyagokkal együtt történő kereskedelmét fedezték fel.

(6) A tagállamoknak a 4-MTA-t ellenőrző intézkedéseknek és büntetőjogi szankcióknak kell alávetniük az Egyesült Nemzetek Szervezete pszichotróp anyagokról szóló, 1971. évi egyezményéből származó, annak I. és II. jegyzékében szereplő anyagok tekintetében fennálló kötelezettségüknek megfelelő jogszabályaikban előírtak szerint,

A KÖVETKEZŐKÉPPEN HATÁROZOTT:

1. cikk

A tagállamok nemzeti jogukkal összhangban megteszik a szükséges intézkedéseket annak érdekében, hogy a 4-MTA-t (P-metiltioamfetamin vagy 4-metiltioamfetamin) ellenőrző intézkedéseknek és büntetőjogi szankcióknak vessék alá, az Egyesült Nemzetek pszichotróp anyagokról szóló, 1971. évi egyezményéből származó, annak I. és II. jegyzékében szereplő anyagok tekintetében fennálló kötelezettségüknek megfelelő jogszabályaik szerint.

2. cikk

A tagállamok, a 97/369/IB együttes fellépés 5. cikke (1) bekezdése harmadik albekezdésének megfelelően, e határozat hatálybalépésétől számított három hónapon belül meghozzák az 1. cikkben említett intézkedéseket.

3. cikk

Ezt a határozatot a Hivatalos Lapban ki kell hirdetni.

Ez a határozat a kihirdetését követő napon lép hatályba.

Kelt Brüsszelben, 1999. szeptember 13-án.

a Tanács részéről

az elnök

T. Halonen

[1] HL C 167., 1997.6.25., 1. o.

--------------------------------------------------
A Tanács határozata

(1999. december 13.)

a schengeni vívmányok Görögországban történő teljes körű alkalmazásáról

(1999/848/EK)

AZ EURÓPAI UNIÓ TANÁCSA,

tekintettel a schengeni vívmányokat az Európai Unió keretébe beillesztő jegyzőkönyv 2. cikkének (2) bekezdésére,

tekintettel a schengeni vívmányok végrehajtását felügyelő Állandó Bizottság létrehozásáról szóló 1998. szeptember 16-i végrehajtó bizottsági határozatra,

tekintettel az Állandó Képviselők Bizottsága által elfogadott, a "Görögország" ad hoc bizottság létrehozásáról szóló 1999. június 30-i határozatra,

figyelemmel a Schengeni Végrehajtó Bizottság 1997. október 7-i (SCH/Com-ex (97) 29 rev. 2) és 1998. december 16-i (SCH/Com-ex (98) 49 rev. 3) határozatára,

(1) mivel látogatások történtek annak ellenőrzésére, hogy a személyzet létszámával és a rendelkezésre álló felszerelésekkel, a határellenőrzést és a határőrizetet végző szervek kiképzésével és az érintett szolgálatok közötti koordinációval kapcsolatos követelmények kielégítő módon teljesülnek;

(2) mivel teljesültek a Görögországgal fennálló belső határoknál érvényben lévő személyellenőrzések 2000. január 1-jétől történő feloldásának feltételei,

A KÖVETKEZŐKÉPPEN HATÁROZOTT:

1. cikk

A Görögország és a schengeni vívmányokat teljes körűen alkalmazó tagállamok közötti belső határokon érvényben lévő személyellenőrzéseket 2000. január 1. és 2000. március 26. között feloldják. Ezt a határozatot a belső, tengeri kikötői forgalomban 2000. január 1-jétől kell alkalmazni.

A Görögországból induló és a Görögországba érkező belső légijáratok ellenőrzését illetően, ezek megszüntetésének időpontját Görögország és az érintett többi tagállam között 2000. január 1-jétől kell egyeztetni azon repülőterek tekintetében, ahol ez technikailag lehetséges. Az ellenőrzéseket legkésőbb 2000. március 26-ig mindenképpen megszüntetik. Az érintett tagállamok 2000. április 1-jéig tájékoztatják a Tanácsot és a Bizottságot azokról az intézkedésekről, amelyeket e határozat végrehajtása érdekében meghoztak.

2. cikk

2000-ben a Schengent Értékelő Munkacsoport megvizsgálja a schengeni vívmányok Görögországban történő teljes körű alkalmazását, és tanulmányozza az adott esetben szükségesnek bizonyuló intézkedéseket.

3. cikk

(1) Ez a határozat az elfogadásának napján lép hatályba.

(2) Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. december 13-án.

a Tanács részéről

az elnök

S. Hassi

--------------------------------------------------
A Bizottság határozata

(1999. március 30.)

a klasszikus sertéspestis elleni védekezésre irányuló egyes készenléti tervek jóváhagyásáról

(az értesítés a C(1999) 769. számú dokumentummal történt)

(EGT vonatkozású szöveg)

(1999/246/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/384/EGK határozattal [1] módosított, a klasszikus sertéspestis elleni védekezésre irányuló közösségi intézkedések bevezetéséről szóló, 1980. január 22-i 80/217/EGK tanácsi irányelvre [2] és különösen annak 14b. cikkére,

mivel a klasszikus sertéspestis elleni védekezésre irányuló készenléti tervek összeállításakor értelemszerűen alkalmazandó szempontokat a 91/42/EGK bizottsági határozat [3] állapította meg;

mivel egyes tagállamok nemzeti készenléti terveket nyújtottak be jóváhagyásra; mivel a vizsgálatok alapján, e tervek megfelelnek a 91/42/EGK határozatban megállapított minden szempontnak, és – hatékony végrehajtás esetén – lehetővé teszik a kitűzött célok megvalósítását;

mivel a tervek hatékonyságának biztosítása érdekében stratégiai tanulmányokat és szimulációs gyakorlatokat kell végezni;

mivel a készenléti terveket rendszeresen frissíteni kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A Bizottság az I. mellékletben felsorolt tagállamok által benyújtott, a klasszikus sertéspestis elleni védekezésre irányuló készenléti terveket jóváhagyja.

2. cikk

Ennek a határozatnak a tagállamok a címzettjei.

Kelt Brüsszelben, 1999. március 30-án.

a Bizottság részéről

Franz Fischler

a Bizottság tagja

[1] HL L 166., 1993.7.8., 34. o.

[2] HL L 47., 1980.1.21., 11. o.

[3] HL L 23., 1991.1.29., 29. o.

--------------------------------------------------

MELLÉKLET

Belgium

Dánia

Németország

Spanyolország

Franciaország

Írország

Olaszország

Hollandia

Ausztria

Portugália

Finnország

Svédország

Egyesült Királyság

--------------------------------------------------
A Tanács határozata

(1999. november 15.)

egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyv megkötéséről

(1999/778/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával és a 300. cikk (4) bekezdésével összefüggésben,

tekintettel a Bizottság javaslatára [1],

mivel egyfelől az Európai Közösség, valamint másfelől Dánia Kormánya és a Feröer-szigetek Helyi Kormánya között létrejött megállapodás állat-egészségügyi kérdések tekintetében való kiegészítéséről szóló jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Egyrészről az Európai Közösség, valamint másrészről Dánia Kormánya és a Feröer-szigetek Helyi Kormánya között létrejött megállapodás állat-egészségügyi kérdések tekintetében való kiegészítéséről szóló jegyzőkönyvet a Tanács a Közösség nevében ezennel jóváhagyja.

A jegyzőkönyv szövegét csatolták e határozathoz.

2. cikk

A Tanács elnöke ezennel felhatalmazást kap a jegyzőkönyv Közösséget jogilag kötelező aláírására, valamint a jegyzőkönyv 4. cikkében előírt értesítés megtételére jogosult személy(ek) kijelölésére [2].

3. cikk

A tagállamok állat-egészségügyi szolgálatai képviselőinek támogatásával a Bizottság képviseli a Közösséget a jegyzőkönyv 2. cikke által létrehozott állat-egészségügyi alcsoportban. A Közösség közös bizottságban képviselt, az állat-egészségügyi alcsoport ajánlásaival kapcsolatos álláspontját a Tanács a Bizottság javaslata alapján, minősített többséggel állapítja meg.

4. cikk

Ez a határozat az elfogadásának napján lép hatályba.

Kelt Brüsszelben, 1999. november 15-én.

a Tanács részéről

az elnök

K. Hemilä

[1] HL C 274., 1999.9.28., 11. o.

[2] A Jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1999. június 28.)

az egyrészről Írország és Nagy-Britannia és Észak-Írország Egyesült Királysága, másrészről az Izlandi Köztársaság és a Norvég Királyság közötti jogoknak és kötelességeknek a schengeni vívmányok ezen államokra vonatkozó területein történő meghatározásáról szóló megállapodásnak az Izlandi Köztársasággal és a Norvég Királysággal való megkötéséről

(2000/29/EK)

AZ EURÓPAI UNIÓ TANÁCSA,

tekintettel az Amszterdami Szerződéssel az Európai Unióról szóló szerződéshez és az Európai Közösséget létrehozó szerződéshez mellékelt, a schengeni vívmányokat az Európai Unió kereteibe beillesztő jegyzőkönyv 6. cikkének (2) bekezdésére,

A KÖVETKEZŐKÉPPEN HATÁROZOTT:

Egyetlen cikk

Az egyrészről Írország és Nagy-Britannia és Észak-Írország Egyesült Királysága, másrészről az Izlandi Köztársaság és a Norvég Királyság közötti jogoknak és kötelességeknek a schengeni vívmányok ezen államokra vonatkozó területein történő meghatározásáról szóló megállapodás az Izlandi Köztársasággal és a Norvég Királysággal a Tanács jóváhagyja.

A megállapodás szövegét csatolták e határozathoz.

Kelt Luxembourgban, 1999. június 28-án.

a Tanács részéről

az elnök

M. Naumann

--------------------------------------------------
A Tanács határozata

(1999. december 2.)

az Európai Közösség és a Kínai Népköztársaság kormánya közötti tudományos és technológiai együttműködésről szóló megállapodás megkötéséről

(2000/16/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 170. cikkére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) a Közösség és a Kínai Népköztársaság a közös érdekeiket érintő területeken konkrét kutatási és technológiai fejlesztési (KTF) programokat végez;

(2) a múltbéli tapasztalatokra alapozva mindkét fél kifejezte az irányú óhaját, hogy a tudományos és technológiai együttműködés végzéséhez egy mélyebb és szélesebb keretet hozzanak létre;

(3) a tudományos és technológiai együttmûködés a Közösség és a Kínai Népköztársaság közötti átfogó együttmûködés részét képezi;

(4) a Tanács 1998. június 22-i határozatával felhatalmazza a Bizottságot a Közösség és a Kínai Népköztársaság kormánya közötti tudományos és technológiai együttműködésről szóló megállapodás (a továbbiakban: "megállapodás") megkötésére irányuló tárgyalások folytatására;

(5) a Tanács 1998. június 22-i határozatával úgy határozott, hogy a megállapodást a Közösség nevében aláírja;

(6) a megállapodást 1998. december 22-én írták alá;

(7) a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Kínai Népköztársaság Kormánya közötti tudományos és technológiai együttmûködésrõl szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 11. cikke értelmében a Tanács elnöke megküldi az értesítést arról, hogy a megállapodás hatályba lépéséhez szükséges eljárásokat a Közösség részéről elvégezték [3].

Kelt Brüsszelben, 1999. december 2-án.

a Tanács részéről

az elnök

E. Tuomioja

[1] HL C 247. E., 1999.8.31, 32. o.

[2] 1999. november 3-i vélemény (a Hivatalos Lapban még nem tették közzé)

[3] A megállapodás hatályba lépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1999. december 2.)

az Európai Közösség és az Argentin Köztársaság közötti tudományos és technológiai együttműködésről szóló megállapodás megkötéséről

(2000/15/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 170. cikkére, összefüggésben 300. cikke (2) bekezdése első albekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az Európai Gazdasági Közösség és az Argentin Köztársaság 1990. április 2-án a kereskedelemről és a gazdasági együttműködésről szóló keretmegállapodást [3] kötött.

(2) Az Európai Közösség és az Argentin Köztársaság egyedi kutatási és technológia-fejlesztési programokat végez a közös érdeklődésre számot tartó területeken.

(3) Az eddigi tapasztalatok alapján mindkét Fél kifejezte igényét a tudományos és technológiai együttműködés folytatása érdekében egy alaposabb és átfogóbb keret létrehozása iránt.

(4) Ez az együttműködési megállapodás a tudomány és technológia terén az Európai Közösség és az Argentin Köztársaság közötti globális együttműködés részét képezi.

(5) 1999. január 25-i határozatával a Tanács felhatalmazta a Bizottságot, hogy tárgyalásokat folytasson az Európai Közösség és az Argentin Köztársaság közötti tudományos és technológiai együttműködésről szóló megállapodásról.

(6) 1999. július 29-i határozatával a Tanács úgy határozott, hogy a tudományos és technológiai együttműködésről szóló megállapodást az Európai Közösség nevében aláírják.

(7) A tudományos és technológiai együttműködésről szóló megállapodás aláírása 1999. szeptember 20-án megtörtént.

(8) Az Európai Közösség és az Argentin Köztársaság közötti tudományos és technológiai együttműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Argentin Köztársaság között létrejött, a tudományos és technológiai együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 11. cikkének megfelelően, a Tanács elnöke értesítést ad arról, hogy a megállapodás hatályba lépéséhez szükséges eljárásokat a Közösség részéről teljesítették.

Kelt Brüsszelben, 1999. december 2-án.

a Tanács részéről

az elnök

E. Tuomioja

[1] HL C 274. (E), 1999.9.28., 1. o.

[2] 1999. november 4-i vélemény (a Hivatalos Lapban még nem tették közzé).

[3] HL L 295., 1990.10.26., 67. o.

--------------------------------------------------
A Tanács határozata

(1999. december 17.)

az Európai Közösség és Vietnam kormánya közötti, a lábbelik kereskedelme terén tapasztalható csalások megelőzéséről szóló egyetértési megállapodás Európai Közösség nevében történő aláírásáról és ideiglenes alkalmazásának engedélyezéséről

(2000/1/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára,

mivel:

(1) A Bizottság az Európai Közösség nevében tárgyalásokat folytatott a lábbelik kereskedelme terén tapasztalható csalások megelőzéséről szóló, az Európai Közösség és Vietnam kormánya közötti egyetértési megállapodásról.

(2) Az egyetértési megállapodást 1999. augusztus 4-én parafálták.

(3) Az egyetértési megállapodást a Közösség nevében alá kell írni.

(4) Az egyetértési megállapodást ideiglenes jelleggel 2000. január 1-jétől a hivatalos megkötés idevágó eljárásainak befejezéséig kell alkalmazni, a viszonosságra is figyelemmel,

A KÖVETKEZŐKÉPPEN HATÁROZOTT:

1. cikk

Az Európai Közösség és Vietnam kormánya közötti, a lábbelik kereskedelme terén tapasztalható csalások megelőzéséről szóló egyetértési megállapodást – megkötésére is figyelemmel – a Tanács a Közösség nevében aláírja.

2. cikk

A Tanács elnöke felhatalmazást kap, hogy kijelölje az egyetértési megállapodásnak a Közösséget jogilag kötelező aláírására jogosult személyeket.

Az egyetértési megállapodás szövegét csatolták e határozathoz.

3. cikk

Az egyetértési megállapodást 2000. január 1-jétől ideiglenes jelleggel alkalmazni kell, a viszonosságra is figyelemmel [1].

Kelt Brüsszelben, 1999. december 17-én.

a Tanács részéről

az elnök

K. Hemilä

[1] Az egyetértési megállapodás e cikk szerinti hatálybalépésének napját a Bizottság az Európai Közösségek Hivatalos Lapjának C sorozatában teszi közzé.

--------------------------------------------------